NORMATIVA PER A L'AVALUACIÓ NO PRESENCIAL DELS APRENENTATGES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5766)
  + [Valencià](/va/acuerdo/5766)






Selector de idioma

Leer

* [Español](/es/acuerdo/5766)
* [Valencià](/va/acuerdo/5766)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PER A L'AVALUACIÓ NO PRESENCIAL DELS APRENENTATGES[Butlletí Oficial Universitat d'Alacant](/ca/Publicacion)
=====================================================================================================================

Secretaria General

Butlletí Oficial Universitat d'Alacant





NORMATIVA PER A L'AVALUACIÓ NO PRESENCIAL DELS APRENENTATGES

Data d'aprovació
:   28/04/2020

Data de publicació
:   28/04/2020

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=5766.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5766)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5766)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PER A L'AVALUACIÓ NO PRESENCIAL DELS APRENENTATGES&url=https://www.boua.ua.es/va/acuerdo/5766)

**Títol:** NORMATIVA PER A L'AVALUACIÓ NO PRESENCIAL DELS APRENENTATGES

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 28 d'abril de 2020

El Consell de Govern de la Universitat d'Alacant, en la sessió ordinària del dia 28 d’abril de 2020, ha aprovat per majoria la Normativa per a l’avaluació no presencial dels aprenentatges.

NORMATIVA PER A L’AVALUACIÓ NO PRESENCIAL DELS APRENENTATGES

EXPOSICIÓ DE MOTIUS

El Reial decret 463/2020, de 14 de març, pel qual es declara l’estat d’alarma per a la gestió de la situació de crisi sanitària ocasionada per la COVID-19, disposa que se suspèn l’activitat educativa presencial en tots els centres i etapes, cicles, graus, cursos i nivells d’ensenyament, inclòs l’ensenyament universitari, així com qualssevol altres activitats educatives o de formació impartides en altres centres públics o privats, i indica que durant el període de suspensió es mantindran les activitats educatives a través de les modalitats a distància i en línia, sempre que resulte possible. Aquest estat d’alarma ha sigut prorrogat pels reials decrets 476/2020, de 27 de març, 487/2020 de 10 d’abril i 492/2020, de 24 d’abril.

Atenent aquest estat d’alarma i la situació, evolució i perspectives de la COVID-19, la Universitat d’Alacant ha adoptat les mesures necessàries per a adaptar la docència i l’avaluació dels aprenentatges a modalitat no presencial, tenint també present l’acord entre la Conselleria d’Innovació, Universitats, Ciència i Societat Digital i les rectores i rectors de les universitats valencianes per al manteniment de tota la docència en format en línia durant el que resta del curs 2019-2020 i el desenvolupament en cada universitat de procediments d’adaptació de l’avaluació a través de mitjans no presencials. En aquesta línia, les resolucions rectorals de 6 d’abril de 2020 i de 27 d’abril de 2020 van establir que l’avaluació de les convocatòries C3 i C4 es durien a terme a través de mecanismes d’avaluació no presencial, així com les mesures necessàries a aquest efecte.

La Universitat d’Alacant té un Reglament d’Avaluació dels Aprenentatges que regula àmpliament aquesta matèria, com és lògic, des del prisma d’una avaluació presencial, com s’ha realitzat sempre en la nostra Universitat. No obstant això, el nou escenari provocat per la COVID-19 i l’establiment d’una avaluació no presencial, fa necessari dotar-la d’una regulació adequada a les seues peculiaritats, garantint els drets i deures d’estudiantat i professorat, amb especial consideració de la protecció de dades de caràcter personal, i que el dret de l’alumnat a ser avaluat puga dur-se a terme adequadament, també en la seua modalitat no presencial.

Aquesta normativa té per objecte regular l’avaluació no presencial del rendiment acadèmic, però sense pretendre fer-ne una regulació completa i exhaustiva, sinó limitada a les qüestions especials i a les particularitats que presenten aquestes proves, que es duen a terme en una modalitat no presencial. Per això, en tot allò que no preveu aquesta normativa serà aplicable el Reglament d’Avaluació dels Aprenentatges de la Universitat d’Alacant, que continua vigent. Per aquesta raó, en aquesta normativa s’ha seguit la mateixa sistemàtica i el mateix ordre en el tractament de les qüestions que segueix el Reglament d’Avaluació dels Aprenentatges, fent una regulació especial únicament d’aquelles qüestions que així ho requerien.

És una normativa d’àmbit temporal, per la qual cosa la seua vigència està limitada a la duració de la situació de no presencialitat motivada per la situació, evolució i perspectives de la COVID-19. Una vegada que es torne a la normalitat i les proves d’avaluació tinguen caràcter presencial, aquesta normativa quedarà sense efecte.

Article 1. Objecte i àmbit d’aplicació.

1. Aquesta normativa té per objecte regular l’avaluació no presencial del rendiment acadèmic de l’alumnat en els ensenyaments oficials de la Universitat d’Alacant.

2. En tot allò que no preveu aquesta normativa caldrà aplicar-hi el Reglament d’Avaluació dels Aprenentatges.

Article 2. Drets i deures.

En el procediment d’avaluació, tant l’alumnat com el professorat són titulars dels drets previstos en la legislació de protecció de dades i han d’usar els serveis d’avaluació no presencial de manera prou segura. L’exercici d’aquests drets, en tot cas, i de manera inexcusable, ha de regir-se pel principi de proporcionalitat i la garantia de la dignitat i els drets de l’alumnat.

Article 3. Avaluació dels Treballs de Fi de Grau i dels Treballs de Fi de Màster.

1. Els Treballs de Fi de Grau i els Treballs de Fi de Màster s’avaluaran de manera no presencial, d’acord amb el que estableixen les respectives guies docents.

2. Quan calga la defensa oral dels treballs, es durà a terme mitjançant videoconferència. En els casos en què la normativa requerisca que l’acte de defensa siga públic, es publicitarà, amb les precaucions de seguretat informàtica, l’enllaç web que permeta visionar aquest acte.

Article 4. Calendari d’avaluació.

1. A fi d’optimitzar els recursos tecnològics disponibles i facilitar l’avaluació de manera no presencial, es podrà ampliar el calendari d’avaluació en totes dues convocatòries.

2. En cas de reajustament del calendari de proves d’avaluació, caldrà assegurar que les dates modificades siguen posteriors a les inicialment previstes. Les noves dates hauran de comunicar-se a l’alumnat amb un mínim de 10 dies naturals abans del començament del període d’exàmens.

3. El Servei d’Informàtica proposarà, d’acord amb la sol·licitud a través del formulari establit a aquest efecte, el mitjà o la plataforma, el dia i l’hora de realització de les proves finals d’avaluació en qualsevol dels períodes d’avaluació establits. El calendari definitiu serà aprovat per la Comissió d’Adaptació Curricular, Avaluació Contínua Alternativa i Convocatòries d’Avaluació.

Article 5. Desenvolupament de les proves d’avaluació.

1. En el desenvolupament de les proves d’avaluació no presencial, se’n farà un seguiment efectiu per a identificar aquelles que l’alumnat no ha pogut realitzar de manera total o parcial. Durant el període d’avaluació, la Comissió d’Adaptació Curricular, Avaluació Contínua Alternativa i Convocatòries d’Avaluació proposarà l’adopció de mesures amb la finalitat de resoldre les incidències que siguen objecte de documentació i registre als efectes oportuns.

2. Atesa la peculiaritat d’ús de l’entorn en línia, s’ha de tenir en compte l’accessibilitat i les adaptacions pertinents per als estudiants amb diversitat funcional.

3. En tot cas, només seran objecte de visionat i enregistrament las proves d’avaluació orals per videoconferència amb la finalitat de garantir els drets de l’alumnat i el deure de conservació de les proves, conforme al que estableix l’article 10 d’aquesta normativa .

A aquest efecte, caldrà complir les directrius següents:

- En cap cas, l’alumnat podrà distribuir a tercers els enllaços per a accedir a la reunió.

- Només es permetrà la reproducció del material gravat, però no la descàrrega d’aquest.

- Abans de la realització de la prova, el professorat haurà d’informar l’alumnat de les condicions en les quals es produeix aquest enregistrament, això és, que la sessió serà gravada a fi de garantir els drets de l’alumnat i complir el deure de conservació de les proves, que haurà d’estar habilitat tant el micro com la càmera, que queda prohibida la captació o enregistrament de la sessió, així com la reproducció o difusió d’aquesta, en tot o en part, siga el que siga el mitjà o dispositiu utilitzat, que qualsevol actuació indeguda comportarà una vulneració de la normativa vigent, i que podran derivar-se’n les pertinents responsabilitats legals.

Article 6. Avaluació mitjançant examen final oral.

Els exàmens finals orals tindran caràcter públic i es realitzaran davant un o diversos professors o professores de l’assignatura. En tot cas, caldrà enregistrar la prova, tenint en compte la legislació vigent en matèria de protecció de dades, i complint les directrius arreplegades en el punt 3 de l’article 5.

Article 7. Ús de dispositius electrònics.

Ateses les característiques de les proves no presencials, el professorat podrà determinar la tipologia de dispositius electrònics per a la realització d’aquestes i l’alumnat quedarà obligat a complir les indicacions que a aquest efecte li siguen donades.

Article 8. Revisió davant el professorat o tribunal avaluador.

L’alumnat que així ho desitge, mitjançant tutoria a través d’UACloud, haurà de sol·licitar la revisió de la qualificació al professorat de l’assignatura, el qual indicarà dia, hora i plataforma o mitjà de connexió virtual per a dur a terme la revisió.

Article 9. Interposició de reclamacions i recursos de revisió de les qualificacions.

La interposició de reclamacions i recursos haurà de fer-se a través d’una instància genèrica per administració electrònica.

Article 10. Garantia de l’adequat tractament de les dades en l’avaluació no presencial.

A fi de garantir la seguretat de la informació i el tractament de les dades personals, s’estableixen les regles següents en el desenvolupament de l’avaluació no presencial:

1. S’ha de guardar registre de les evidències d’avaluació.

2. Per a l’avaluació no presencial s’ha d’utilitzar qualsevol aplicació disponible a través de la plataforma institucional d’UACloud, incloent-hi els serveis externs que compten amb subscripció institucional (plataformes de Google i Microsoft Office 365). Els membres de la comunitat universitària hauran d’accedir als serveis de Google o Microsoft a través del seu compte cadhhccvajqgw @qmgkow.ap.ax j @yaenbfh.me.zw, respectivament.

3. En qualsevol de les proves d’avaluació, es podrà requerir a l’alumnat l’acreditació de la seua identitat mitjançant l’exhibició del Document Nacional d’Identitat, o qualsevol altre mitjà vàlid d’identificació admès per la Universitat d’Alacant.

Disposició Addicional Primera.

Qualsevol referència a lloc o estança en el Reglament per a l’Avaluació dels Aprenentatge s’entén referida en aquesta normativa a mitjà o plataforma virtual.

Disposició Addicional Segona. Habilitació per al desenvolupament i interpretació d’aquesta normativa .

S’habilita el Vicerectorat amb competències en matèria d’estudiants per a formular totes les instruccions que resulten necessàries per a desenvolupar o interpretar el contingut d’aquesta normativa .

Disposició Transitòria. Utilització d'altres plataformes.

Fins a la finalització del curs acadèmic, es podran utilitzar les plataformes d'avaluació no presencial que hagen sigut aprovades pels òrgans corresponents en l'adaptació curricular, recollides en l'annex del Document de Directrius i Recomanacions amb la resolució rectoral de 6 d'abril de 2020.

Disposició Final Primera. Vigència.

Aquesta normativa estarà en vigor fins que finalitze la situació de no presencialitat motivada per la situació, evolució i perspectives de la COVID-19.

Disposició final segona. Entrada en vigor

Aquesta normativa entrarà en vigor l’endemà de ser publicada en el Butlletí Oficial de la Universitat d’Alacant, després de ser aprovada pel Consell de Govern.

Anàlisi
-------

:   **Modificat per:**

    * [Detalle
       MODIFICACIÓ DE LA NORMATIVA PER A L'AVALUACIÓ NO PRESENCIAL DELS APRENENTATGES](/va/acuerdo/12610)
      28/04/2021





[Carretera Sant Vicent del Raspeig s/n  
03756 Sant Vicent del Raspeig - Alacant  
 Tel. 13 828 7340 - Fax 43 435 8767](https://www.google.es/maps/@95.283032,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12046&trk=tyah&trkInfo=tarId%2R9261555018122%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)